**ПЛАН ЗА УПРАВУВАЊЕ И СЛЕДЕЊЕ НА ЖИВОТНАТА СРЕДИНА И СОЦИЈАЛНИ РАБОТИ**

**1. ЦЕЛ НА ПЛАНОТ ЗА УПРАВУВАЊЕ СО ЖИВОТНА СРЕДИНА**

Целта на Планот за управување со животната средина за ПРОЕКТ ЗА ИЗГРАДБА НА КРУЖНИ ТЕКОВИ И УРЕДУВАЊЕ НА РАСКРСНИЦИТЕ НА УЛИЦИТЕ „МАРШАЛ ТИТО“ и „11-ти СЕПТЕМВРИ“ – ОПШТИНА КИЧЕВО е навремено да ги идентификува влијанијата врз животната средина кои ќе произлезат од реализација на предвидените проектни активности за чие ублажување односно минимизирање се предложени мерки за заштита на животната средина и временски период на реализација на мерките, со одговорни лица за спроведување на Планот и предвидени трошоци.

**2. ВЛИЈАНИЈА ВРЗ ЖИВОТНАТА СРЕДИНА**

Во рамките на ПРОЕКТ ЗА ИЗГРАДБА НА КРУЖНИ ТЕКОВИ И УРЕДУВАЊЕ НА РАСКРСНИЦИТЕ НА УЛИЦИТЕ „МАРШАЛ ТИТО“ и „11-ти СЕПТЕМВРИ“ – ОПШТИНА КИЧЕВО “ потенцијалните ризици и негативни влијанија се одредени:

**2.1. Ризици и влијанија врз животната средина и безбедноста на работно место**

Можни споредни ефекти/влијанија во околната животна средина и негативни здравствени ефекти може да се појават како резултат на:

**2.1.1. Неадекватно управување со отпадот** - ненавремено собирање, несоодветно селектирање и сепарирање и транспорт на отпадот како и создавање и управување на различни видови на отпад. Овие ефекти се локални (со можност регионални во зависност од управувањето и локацијата за завршно транспортирање/доработка), ограничени со локацијата, без можност за долготраен ефект и со повторување на истите.

2.1.2 Некои пречки се очекуваат од зголемувањето на нивото на **бучавата** поради природата на активностите за изведба како на пример:

- кршење на посточки асфалт;

- машинско и рачно расчистување на локацијата;

- вибрации и бучава од градежните машини;

- транспорт на отпад од локацијата.

2.1.3. Во текот на изведбата можно е генерирање на одредена количина на **прашина**. Овие ефекти се локални и ограничени со локацијата за реконструкција и изградба на објектите и ограничени со периодот на градба без можност за долготраен ефект и повторување.

2.1.4. **Можно загадување на вода, почва и подземна вода** може да се појави поради истек на масло и лубриканти од градежните машини и опрема. Овие влијанија се локални и ограничени во периодот предвиден за реализација на градежните активности. Со цел да се намали ризикот од загадување на водата, почвата и подземната вода, ќе се применуваат мерките и планот за заштита на животната средина во секоја градежна активност.

2.1.5 Можни **негативни ефекти врз здравјето и безбедноста на работниците и населението** поради:

- непочитување на националните процедури за безбедност и здравје;

- непочитување на локални процедури за безбедност;

- зголемено ниво на бучава;

- зголемено ниво на прашина;

- зголемено ниво на загадување на воздухот.

Овие ефекти се локални и ограничени со периодот предвиден за спроведување на активностите.

Поради непочитување на процедурите за работа и безбедност, постои можност за негативни ефекти врз здравјето и безбедноста на работниците. Овие ефекти се локални и ограничени со локацијата без можност за долготраен ефект и повторување.

Ризик по здравјето и безбедноста на жителите може да се појави во текот изведбата доколку не се почитуваат поставените предупредувачки знаци за безбедно и здравје.

При изградба, градежните активности ќе се одвиваат во согласност со националната легислатива и европските стандарди.

**2.2. СОЦИЈАЛНИ ВЛИЈАНИЈА**

Проектот ќе овозможи подобрување на инфраструктурата и намалување на сообраќајниот метеж.

За реализација на активностите на проектот нема потреба од експропријација ниту од пренамена на земјиште или преобразување на сегашна употреба на земја или на објекти.

Поради самата природа на градилиштето, во текот на изведба на предвидените активности можно е појава на потенцијални негативни ефекти врз здравјето и безбедноста на населението како на пример:

- можни повреди во текот на изведба на градежни работи;

- зголемен сообраќај и ризик во врска со возилата за доставување на градежни материјали и за транспорт на отпад;

- зголемен сообраќај и ризик во врска со градежна механизација.

**3. МЕРКИ ЗА ИЗБЕГНУВАЊЕ, УБЛАЖУВАЊЕ И НАМАЛУВАЊЕ НА ВЛИЈАНИЈА ВРЗ**

**ЖИВОТНАТА СРЕДИНА**

Спроведувањето на следните мерки е задолжително со цел постигнување на адекватно управување со отпадот и времено собирање и транспортирање на отпадот.

- Околното подрачје треба да биде чисто, без распоредување на отпад. Отпадот треба да се собира и веднаш да се транспортира надвор од локацијата која е предмет на реконструкција и изградба;

- Распоредот за чистење на локацијата треба да се зголеми поради дополнителниот отпад од работните активности;

- Повеќето од отпадот ќе се класифицира како градежен шут;

– Мешан отпад од градежно место и раководење според Националниот Закон за инертен отпад (одвојување на самото место, собирање и привремено складирање, транспортирање до крајна дестинација – отпад);

- Мала количина на остатоци од лепак, заедно со отпад од пакување боја, лепак и лубриканти, штрафови,цефки и друг градежен материјал може да се создаде во текот на проектот и со истиот треба да се раководи истиот според национална легислатива за постапување со опасен отпад (собирање на опасни материјали во засебни садови за таа намена, да се етикетира како опасен отпад и да се предаде на овластена компанија);

- Материјалот треба да биде покриен во текот на транспортирањето за да се избегне расфрлување на отпадот и емисии на прашина;

Во врска со **безбедноста и здравјето на работно место** (вклучувајќи ја општата безбедност на заедницата и посетителите), предложените мерки за ублажување се следни:

- предупредување и информативни табли околу објектите во текот на градежните работи;

- За работници – да се применат законските предвидени мерки за безбедност и здравје, како: a) употреба на лична заштитна опрема и облека; б) набавка и поседување на прибор за здравствена заштита – прва помош на локација на изведба и сл;

**За намалување на бучавата** следните мерки за ублажување треба да се спроведат:

- Забрането е градежни активности во текот на вечерните часови, градежните

активности во локација треба да се ограничат од 7.00h до 19.00h;

- Користење на соодветен материјал за намалување на опрема и алат кои го намалуваат нивото на бучавата.

Спроведувањето на Планот за управување со животната средина и социјални аспекти ќе обезбеди навремено преземање на предложените мерки што ќе овозможи реализацијата на проектните активности да нема значајни влијанија врз животната средина.

**4. СЛЕДЕЊЕ НА АПЛИКАЦИЈА НА МЕРКИ ЗА ИЗБЕГНУВАЊЕ, УБЛАЖУВАЊЕ И НАМАЛУВАЊЕ НА ВЛИЈАНИЈА ВРЗ ЖИВОТНАТА СРЕДИНА**

Мониторингот на животна средина во текот на спроведување на проектот обезбедува информации за клучните аспекти на животната средина, посебно ефектите на проектот врз животната средина и ефикасноста на мерките за ублажување.

Процедури за следење и рапортирање за:

- обезбедување на рано откривање на услови за кои треба посебни дополнителни мерки за ублажување и

- обезбедување на информации за ефикасноста, прогресот и резултати на мерките за ублажување.

Спроведувањето на Планот за управување со животната средина и ќе обезбеди навремено преземање на предложените мерки што ќе овозможи реализацијата на проектните активности да нема значајни влијанија врз животната средина.